ຈີນ ຮຽກຮ້ອງໃຫ້ ທຸກພັກຝ່າຍ ໃນຊີເຣຍ ຍຸຕິການກໍ່ຄວາມຮຸນແຮງ (ເບິ່ງສະໄລດ໌)
ຮອງ ລມຕ ການຕ່າງປະເທດຈີນ ຮຽກຮ້ອງໃຫ້ທຸກຝ່າຍໃນຊີເຣຍ ຢຸດກໍ່ຄວາມຮຸນແຮງ ແລະສະໜັບສະໜຸນ ແຜນການລົງປະຊາມະຕິ
ຮອງລັດຖະມົນຕີກະຊວງການຕ່າງປະເທດຈີນ ທ່ານ Zhai Jun ຮຽກຮ້ອງໃຫ້ທຸກພັກຝ່າຍ ໃນຊີເຣຍຍຸຕິການກໍ່ຄວາມຮຸນແຮງ ແລະອຳນວຍໃຫ້ມີການເລືອກຕັ້ງດຳເນີນໄປດ້ວຍຄວາມ ສັນຕິ ທ່ານ Zhai ຊຶ່ງໄດ້ຖະແຫຼງທີ່ນະຄອນຫຼວງດາມັສກັສຂອງຊີເຣຍ ລຸນຫຼັງການພົບປະກັບປະ ທານາທິບໍດີ Bashar al-Assad ໂດຍກ່າວວ່າ ຈີນຂໍຮຽກຮ້ອງໃຫ້ລັດຖະບານ ພວກຝ່າຍ ຄ້ານແລະພວກທີ່ມີອາວຸດຢູ່ໃນກຳມື ຈົ່ງຢຸດເຊົາການກໍ່ຄວາມຮຸນແຮງໃນທັນທີ ທ່ານກ່າວວ່າ ປັກກິ່ງຫວັງວ່າການລົງປະຊາມະຕິ ກ່ຽວກັບລັດຖະທຳມະນູນສະບັບໃໝ່ໃນ ຄັ້ງຈະມາ ພ້ອມໆກັບການເລືອກຕັ້ງສະພາແຫ່ງຊາດ ຈະມີຂຶ້ນດ້ວຍຄວາມສະຫງົບ ຈີນ ແລະຣັດເຊຍ ຊຶ່ງຕ່າງກໍບໍ່ຍອມກ່າວປະນາມຊີເຣຍ ກ່ຽວກັບການປາບປາມພວກຕໍ່ຕ້ານ ລັດຖະບານ ຊຶ່ງເຮັດໃຫ້ປະຊາຊົນເສຍຊີວິດໄປແລ້ວຫຼາຍກວ່າ 6 ພັນຄົນນັບແຕ່ເດືອນມີນາ ເປັນຕົ້ນມາ ໃນວັນພະຫັດຜ່ານມານີ້ ກອງປະຊຸມສະມັດຊາໃຫຍ່ອົງການສະຫະປະຊາຊາດ ໄດ້ຮັບຮອງ ເອົາມະຕິສະບັບນຶ່ງດ້ວຍຄະແນນ 137 ສຽງ ຈາກປະເທດສະມາຊິກທີ່ມີທັງໝົດ 193 ປະ ເທດ ຮຽກຮ້ອງໃຫ້ລັດຖະບານຜະເດັດການ ຂອງທ່ານ Assad ຢຸດເຊົາການໂຈມຕີພົນລະ ເຮືອນໃນທັນທີ